b'\n_START_ARTICLE_\nAugustavo gaudyni\xc5\xb3 tyrim\xc5\xb3 komisija\n_START_PARAGRAPH_\nAugustavo gaudyni\xc5\xb3 tyrim\xc5\xb3 komisija (lenk. Obywatelski Komitet Poszukiwa\xc5\x84 Mieszka\xc5\x84c\xc3\xb3w Suwalszczyzny Zaginionych w Lipcu 1945 r.) \xe2\x80\x93 komisija \xc4\xafkurta 1987 m. rugpj\xc5\xab\xc4\x8dio 2 dien\xc4\x85 Suvalk\xc5\xb3 mieste, \xc4\xafk\xc5\xabr\xc4\x97jas Miros\xc5\x82aw Basiewicz. Komisijos tikslas nustatyti Augustavo gaudyni\xc5\xb3 nusikalt\xc4\x97lius ir surasti auk\xc5\xb3 palaikus. Nepaisant didelio komunistin\xc4\x97s Lenkijos slapt\xc5\xb3j\xc5\xb3 tarnyb\xc5\xb3 trukdymo, komisija surinko daugyb\xc4\x99 dokument\xc5\xb3 ir apklaus\xc4\x97 vietini\xc5\xb3 kaim\xc5\xb3 gyventojus. Komisijos darb\xc4\x85 aktyviai r\xc4\x97me politikai ir visuomen\xc4\x97s veik\xc4\x97jai Jurgis Vladislovas Giedraitis, Ryszard Kaczorowski, Irena Zofia Romaszewska, Zbigniew Romaszewski. Komisijos iniciatyva buvo ekshumuoti \xc5\xa1alia Gib\xc5\xb3 kaimo rasti palaikai, kurie buvo manoma buvo dingusi\xc5\xb3 \xc5\xbemoni\xc5\xb3 palaikai, bet ekshumavus palaikus paai\xc5\xa1k\xc4\x97jo kad tai vokie\xc4\x8di\xc5\xb3 kareivi\xc5\xb3 palaikai. Surinkti dokumentai buvo perduoti Lenkijos tautos atminties institutui, apie komisijos darb\xc4\x85 Jacek Petrycki suk\xc5\xabr\xc4\x97 dokumentin\xc4\xaf film\xc4\x85. Pagrindiniai komisijos dalyviai Piotr Bajer, Alicja Maciejowska, Miros\xc5\x82aw Basiewicz, Stanis\xc5\x82aw Kowalczyk, Maria Chwalib\xc3\xb3g, Jan Krzywosz ir Danuta Krzywosz.'